**Zmluva o nájme č. 8/2018**

(v ďalšom texte len „zmluva“)

uzatvorená podľa zákona č. 116/1990 Zb. o nájme a podnájme nebytových priestorov v znení neskorších predpisov, zákona č. 446/2001 Z. z. o majetku vyšších územných celkov v znení neskorších predpisov a Zásadami hospodárenia a nakladania s majetkom Žilinského samosprávneho kraja v znení neskorších dodatkov.

**medzi zmluvnými stranami:**

**Prenajímateľ: Gymnázium**

Sídlo: Štefánikova 219/4, 014 44 Bytča

Štatutárny orgán: Mgr. Slavka Sitarčíková, riaditeľka

IČO: 00160555

Bankové spojenie: Štátna pokladnica číslo účtu: 7000483278/8180 – nájomné

 IBAN: SK60 8180 0000 0070 0048 3278

 číslo účtu: 7000483286/8180 – služby

 IBAN: SK38 8180 0000 0070 0048 3286

Zriaďovateľ a vlastník majetku: Žilinský samosprávny kraj, Komenského 48, 011 09 Žilina

(ďalej len „prenajímateľ“)

a

**Nájomca: Horolezecký klub DIRECT Bytča**

Sídlo: Hlinkova 673, 014 01 Bytča

Štatutárny orgán/zástup: Ján Búšfy, predseda oddielu

IČO: 35665157

Bankové spojenie: Slovenská sporiteľňa, a. s.

 číslo účtu: 0421699438/0900

 IBAN: SK87 0900 0000 0004 2169 9438

 (ďalej len „nájomca“)

**Článok I.**

**Úvodné ustanovenia**

1. Žilinský samosprávny kraj ( ďalej len „ŽSK“) je vlastníkom nehnuteľnosti, nachádzajúcej sa v katastrálnom území Veľká Bytča, obec Bytča zapísané na LV č. 2086, par. č. 1213/2 vedené Okresným úradom Bytča, katastrálny odbor, pre okres Bytča (Výpis z listu vlastníctva tvorí prílohu č. 1 tejto zmluvy).
2. Prenajímateľ je správcom nehnuteľnosti uvedenej v odseku 1 tohto článku a podľa Zásad hospodárenia a nakladania s majetkom ŽSK je oprávnený ho (alebo jeho časť) so súhlasom zriaďovateľa (vlastníka) prenechať do nájmu.

**Článok II.**

**Predmet nájmu**

Prenajímateľ prenecháva nájomcovi do nájmu **nebytové priestory**,nachádzajúce sa na parcele uvedenej v článku I. odsek 1 tejto zmluvy a to:

 **1/3 telocvične, na ktorej je nainštalovaná lezecká stena s priľahlými a používanými priestormi (šatňa, sociálne zariadenia) o výmere 117,33 m2**.

**Článok III.**

**Účel nájmu**

Nájomca je oprávnený využívať predmet nájmu za účelom vykonávania športovej činnosti – **horolezectvo na umelej lezeckej stene**.

**Článok IV.**

**Doba nájmu**

Nájom predmetu zmluvy podľa tejto nájomnej zmluvy sa uzatvára na dobu určitú a to **od  6. novembra 2018 do 29. marca 2019.**

**Čas: utorok 18.30 hod. – 21.00 hod. (2,5 hod./stretnutie**).

 **piatok 18.15 hod. – 20.00 hod. (2,5 hod./stretnutie).**

**Termíny:**

November 2018: 6., 9., 13., 16., 20., 23., 27., 30. (8x)

December 2018: 4.,7., 11., 14., 18., 21. (6x)

Január 2019: 8., 11., 15., 18., 22., 25., 29. (7x)

Február 2019: 5., 8., 12., 15., 19., 22., 26. (7x)

Marec 2019: 12., 15., 19., 22., 26., 29. (6x)

Účinnosť táto zmluva nadobúda podľa článku X. odsek 4 tejto zmluvy.

**Článok V.**

**Nájomné a platobné podmienky**

1. Zmluvné strany sa dohodli, že za užívanie predmetu nájmu hradí nájomca prenajímateľovi dohodnuté nájomné vo výške: **8,50 EUR/hod.**

**Celkom nájomné činí 241,40 € za dohodnuté obdobie (34 stret. x 2,5 hod. = 85 hod. x 2,84 € hod.).**

1. Nájomca sa zaväzuje platiť mesačné nájomné **na** **základe vystavenej faktúry** prenajímateľom v dvoch splátkach: november – december 2017 a január – marec 2018 na účet prenajímateľa uvedený v záhlaví tejto zmluvy.
2. V prípade, že nájomný vzťah zanikne v priebehu kalendárneho roka, má prenajímateľ nárok na pomernú časť z ročného nájomného t. j. 1/12 za každý, aj začatý kalendárny mesiac.
3. Zmluvné strany sa dohodli, že prenajímateľ je oprávnený dohodnuté nájomné jednostranne zvýšiť z dôvodu rastu spotrebiteľských cien (inflácie) až do výšky zodpovedajúceho indexu rastu spotrebiteľských cien za uplynulý kalendárny rok na základe každoročného vyhlásenia Štatistického úradu SR. Prenajímateľ je povinný písomne informovať nájomcu o zvýšení nájomného. Zvýšené nájomné je záväzné pre nájomcu od nasledujúceho kalendárneho mesiaca po doručení písomného oznámenia nájomcovi zo strany prenajímateľa.
4. Ak nájomca neuhradí nájomné podľa tohto článku riadne (v stanovenej výške a včas), je povinný zaplatiť úrok z omeškania vo výške fixnej sadzby platnej podľa nariadenia Vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.
5. Ak nájomca neuhradí platbu podľa odseku 1 a 2 tohto článku riadne (v stanovenej výške a včas), je povinný zaplatiť prenajímateľovi aj paušálnu náhradu nákladov spojených s uplatnením pohľadávky, a to bez potreby osobitného upozornenia, vo výške podľa ust. § 2 nariadenia Vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.

**Článok VI.**

**Úhrada za služby spojené s nájmom a platobné podmienky**

1. Zmluvné strany sa dohodli, že nájomca je povinný platiť prenajímateľovi úhradu za služby spojené s nájmom vo výške **2,60 EUR / hod**. a to za:
2. dodávku elektrickej energie,
3. dodávku tepla,
4. vodné a stočné,
5. upratovanie nevyužívaných priestorov

Výška úhrady za služby spojené s nájmom je spolu **221 €.**

Nájomca sa zaväzuje platiť úhradu za služby spojené s nájmom **na** **základe vystavenej faktúry** prenajímateľom v dvoch splátkach: november – december 2018 a január – marec 2019 na účet prenajímateľa uvedený v záhlaví tejto zmluvy.

1. Ak nájomca neuhradí úhradu za poskytované služby podľa tohto článku riadne (v stanovenej výške a včas), je povinný zaplatiť úrok z omeškania vo výške fixnej sadzby platnej podľa nariadenia Vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.
2. Ak nájomca neuhradí úhradu za poskytované služby podľa odseku 1 a 2 tohto článku riadne (v stanovenej výške a včas), je povinný zaplatiť prenajímateľovi aj paušálnu náhradu nákladov spojených s uplatnením pohľadávky, a to bez potreby osobitného upozornenia, vo výške podľa ust. § 2 nariadenia Vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.

**Článok VII.**

**Sankcie**

V prípade, že nájomca si nesplní povinnosť riadne a v čas zaplatiť nájomné je prenajímateľ oprávnený požadovať od neho zaplatenie zmluvnej pokuty vo výške 0,08% z dlžnej sumy za každý deň omeškania až do zaplatenia. Zaplatením zmluvnej pokuty nie je dotknutý nárok prenajímateľa na náhradu škody, ktorej sa môže prenajímateľ domáhať bez ohľadu na výšku zaplatenej zmluvnej pokuty. Zaplatením zmluvnej pokuty nezaniká nájomcovi povinnosť platiť úrok z omeškania vo výške podľa platných právnych predpisov a povinnosť plnení podľa tejto zmluvy, ak sa strany nedohodnú inak.

**Článok VIII.**

**Práva a povinnosti zmluvných strán**

1. Na strane prenajímateľa:

a) povinnosť odovzdať predmet nájmu uvedený v článku II. v stave spôsobilom na užívanie na dojednaný účel,

b) právo vykonávať svojimi poverenými osobami, či nájomca užíva predmet nájmu riadnym spôsobom v súlade s dohodnutými podmienkami tejto zmluvy a všeobecne záväznými právnymi predpismi a za týmto účelom je oprávnený vyžadovať prístup do predmetu nájmu, čo mu je nájomca povinný umožniť.

1. Na strane nájomcu:

a) povinnosť užívať predmet nájmu len na účel dohodnutý touto zmluvou,

b) povinnosť platiť prenajímateľovi dohodnuté nájomné riadne a včas v termíne splatnosti,

c) povinnosť užívať predmet nájmu s riadnou starostlivosťou tak, aby nedošlo k jeho poškodeniu

d) povinnosť zabezpečiť na vlastné náklady obvyklé udržiavanie predmetu nájmu, najmä udržiavať čistotu,

e) povinnosť vopred prerokovať s prenajímateľom akékoľvek úpravy a opravy predmetu nájmu – bez predchádzajúceho písomného súhlasu nie je oprávnený tieto uskutočniť, potrebu opráv, ktoré sú v réžií prenajímateľa ( opravy nad rámec obvyklých udržiavacích opráv), je nájomca povinný písomne oznámiť prenajímateľovi bezodkladne, v opačnom prípade zodpovedá za vzniknuté škody,

f) povinnosť zabezpečovať v plnom rozsahu na svoje náklady dodržiavanie všeobecne záväzných právnych predpisov na úseku bezpečnosti a ochrany zdravia pri práci pri užívaní predmetu nájmu, najmä vyplývajúce zo zákona č. 124/2006 Z. z., v platnom znení neskorších predpisov.

g) povinnosť, bez zbytočného odkladu, písomne oznámiť prenajímateľovi zmenu údajov týkajúcich sa jeho podnikateľského oprávnenia (zmena oprávnenia, zrušenie oprávnenia, zmena miesta podnikania, zmena obchodného mena a pod.),

h) povinnosť vopred konzultovať s prenajímateľom umiestenie informačných a reklamných tabúľ na objekte, kde sa predmet nájmu nachádza.

1. Nájomca nie je oprávnený vykonávať žiadne úpravy týkajúce sa predmetu nájmu bez predchádzajúceho písomného súhlasu prenajímateľa. Nájomca môže požadovať úhradu nákladov spojených so zmenou nájmu len vtedy, ak mu bol udelený predchádzajúci písomný súhlas a prenajímateľ sa v tomto súhlase zaviazal uhradiť tieto náklady.
2. Nájomca nie je oprávnený prenechať predmet nájmu, a to ani jeho časť do podnájmu alebo výpožičky tretím osobám a nesmie tento majetok ani žiadnym iným spôsobom zaťažiť, bez predchádzajúceho písomného súhlasu prenajímateľa.
3. Prenajímateľ nezodpovedá za škody na majetku vneseného do predmetu nájmu nájomcom.
4. Nájomca prehlasuje, že bol oboznámený s technickým stavom predmetu nájmu a v tomto stave ho bez výhrad preberá do užívania

**Článok IX.**

**Skončenie nájmu**

1. Nájom podľa tejto zmluvy skončí uplynutím doby nájmu, na ktorú bol dojednaný v článku IV. tejto zmluvy.
2. Nájom je možné skončiť kedykoľvek aj na základe vzájomnej písomnej dohody zmluvných strán.
3. Prenajímateľ môže písomne vypovedať túto zmluvu pred uplynutím doby nájmu len, ak
4. nájomca užíva predmet nájmu v rozpore so zmluvou;
5. nájomca o viac ako jeden mesiac mešká s platením nájomného;
6. nájomca prenechá predmet nájmu alebo jeho časť do podnájmu bez súhlasu prenajímateľa.
7. Nájomca môže písomne vypovedať túto zmluvu pred uplynutím doby nájmu len, ak predmet nájmu sa stane bez zavinenia nájomcu nespôsobilý na dohovorené užívanie.
8. Výpovedná lehota je trojmesačná okrem prípadu, ak nájomca bude užívať predmet nájmu v rozpore s dohodnutým účelom, kedy je výpovedná doba jednomesačná a začína plynúť prvým dňom mesiaca nasledujúceho po doručení výpovede druhej zmluvnej strane.
9. Prenajímateľ má právo odstúpiť od tejto zmluvy, ak nájomca poruší ktorúkoľvek povinnosť podľa tejto zmluvy, alebo keď je v omeškaní s platením nájomného viac ako 1 mesiac. Odstúpenie od zmluvy je účinné jeho doručením nájomcovi.

**Článok X.**

**Záverečné ustanovenia**

1. Zmluvné strany môžu meniť alebo doplniť obsah tejto zmluvy len formou písomných dodatkov k zmluve, s výnimkou prípadov podľa článku V. odseku 4 a VI. odsek 5 tejto zmluvy.
2. Právne vzťahy výslovne neupravené v tejto zmluve sa riadia príslušnými ustanoveniami Občianskeho zákonníka a ostatnými platnými právnymi predpismi majúcimi vzťah k predmetu a účelu tejto zmluvy.
3. Zmluva bola vyhotovená v 3 exemplároch, z ktorých obdrží po jednom vyhotovení nájomca, Žilinský samosprávny kraj a prenajímateľ.
4. Zmluva nadobúda platnosť dňom podpisu zmluvnými stranami. Zmluva nadobúda účinnosť prvým nasledujúcim dňom po jej zverejnení na webovom sídle prenajímateľa.
5. Zmluvné strany prehlasujú, že zmluvu uzavreli slobodne, určite a vážne, obsahu zmluvy porozumeli, súhlasia s ňou, zmluvu neuzavreli v tiesni ani za nápadne nevýhodných podmienok a na znak súhlasu ju podpisujú.
6. Neoddeliteľnou prílohou tejto zmluvy je:

príloha č. 1 – Výpis z listu vlastníctva č. 2086

V Bytči dňa 05. novembra 2018

Za prenajímateľa: Za nájomcu:

................................... ..................................

*Mgr. Slavka Sitarčíková Ján Búšfy*

 *riaditeľka školy predseda oddielu*